Задушыўшы паўстанне 1831 года, расійскія ўлады канфіскавалі палац ужо ў генерала Францыска Сапегі. Надалей тут месціліся губернскія адміністратыўныя ўстановы і кватэры чыноў, а ў другой палове 19 стагоддзя - друкарня, у якой выходзілі газеты Виленские губернские ведомости і Виленский вестник. Рэдактарам і выдаўцом апошняй з 1860 па 1865 год быў літвінскі гісторык і этнограф, прыхільнік паўстання Каліноўскага Адам Кіркор. Пры ім з газетай супрацоўнічалі асобы, якія закладалі падмурак беларускай гістарычнай школы: Ўладзіслаў Сыракомля, Тэадор Нарбут, Канстанцін і Яўстах Тышкевічы, Юзэф Крашэўскі.